02019D1741 — HR — 02.02.2022 — 001.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B PROVEDBENA ODLUKA KOMISIJE (EU) 2019/1741 оd 23. rujna 2019. o utvrđivanju oblika i učestalosti dostavljanja podataka koje države članice trebaju staviti na raspolaganje za potrebe izvješćivanja na temelju Uredbe (EZ) br. 166/2006 Europskog parlamenta i Vijeća o uspostavi Europskog registra ispuštanja i prijenosa onečišćujućih tvari i o izmjeni direktiva Vijeća 91/689/EEZ i 96/61/EZ (priopćeno pod brojem dokumenta C(2019) 6745) (Tekst značajan za EGP) ( L 267 21.10.2019, 3)

Koju je izmijenila:









▼B

PROVEDBENA ODLUKA KOMISIJE (EU) 2019/1741

оd 23. rujna 2019.

o utvrđivanju oblika i učestalosti dostavljanja podataka koje države članice trebaju staviti na raspolaganje za potrebe izvješćivanja na temelju Uredbe (EZ) br. 166/2006 Europskog parlamenta i Vijeća o uspostavi Europskog registra ispuštanja i prijenosa onečišćujućih tvari i o izmjeni direktiva Vijeća 91/689/EEZ i 96/61/EZ

(priopćeno pod brojem dokumenta C(2019) 6745)

(Tekst značajan za EGP)







Članak 1.

Države članice dostavljaju informacije navedene u Prilogu pomoću posebnog elektroničkog obrasca koji je potrebno izraditi za potrebe ovog izvješćivanja.

Informacije navedene u Prilogu prvi se put podnose za izvještajnu godinu 2019., osim ako je u Prilogu navedeno drukčije.

▼M1

Administrativne informacije iz odjeljaka od 1. do 4. Priloga dostavljaju se Komisiji najkasnije do 30. rujna sljedeće izvještajne godine. Odstupajući od toga, administrativne informacije iz polja 2.12., 2.13. i 2.14 dostavljaju se Komisiji najkasnije do 30. studenoga sljedeće izvještajne godine.

▼B

Tematske informacije iz odjeljaka od 5. do 10. Priloga dostavljaju se Komisiji najkasnije do 30. studenoga sljedeće izvještajne godine.

Članak 2.

Ova se Odluka preispituje najkasnije 31. prosinca 2024. radi procjene izvedivosti napretka prema cilju brže dostupnosti podataka iz E-PRTR-a javnosti. To preispitivanje uključuje razmjenu informacija između država članica, Komisije i Europske agencije za okoliš o nacionalnim najboljim praksama te raspoloživim tehnikama i alatima kojima se omogućuje ranije izvješćivanje.

Ova je Odluka upućena državama članicama.









PRILOG

Utvrđivanje oblika i učestalosti dostavljanja podataka koje države članice trebaju staviti na raspolaganje za potrebe izvješćivanja na temelju Uredbe (EZ) br. 166/2006

▼M1

Dio 1.

Administrativne i tematske informacije

▼B

Napomena:

Države članice mogu naznačiti podatke koje smatraju povjerljivima i navesti razloge za koje smatraju da sprečavaju Komisiju da ih javno objavi.







A Administrativne informacije 1. Identifikacija izvjestitelja Vrsta Oblik 1.1. Oznaka države Identifikacijska oznaka države u kojoj se nalazi postrojenje o kojem se izvješćuje. 1.2. Izvještajna godina Kalendarska godina na koju se odnosi izvješće. 2. Identifikacija postrojenja (1) (2) Vrsta Oblik 2.1. inspireId Jedinstvena identifikacijska oznaka pogona koji slijedi zahtjeve Direktive 2007/2/EZ Europskog parlamenta i Vijeća (3). 2.2. thematicId (4) Tematski identifikator objekta. 2.3. Identifikacijska oznaka u sustavu za trgovanje emisijama stakleničkih plinova Ako je postrojenje u cijelosti ili djelomično obuhvaćeno Direktivom 2003/87/EZ Europskog parlamenta i Vijeća (5), identifikator koji se upotrebljava za izvješćivanje u skladu s tom direktivom. 2.4. Naziv postrojenja Službeni naziv, ime ili konvencionalni naziv postrojenja. 2.5. Naziv matičnog poduzeća Matično poduzeće je poduzeće koje posjeduje ili kontrolira društvo koje upravlja postrojenjem (na primjer, drži više od 50 % dioničkog kapitala društva ili većinu glasačkih prava dioničara ili članova) – vidjeti Direktivu Vijeća 2013/34/EU Europskog parlamenta i Vijeća (6). 2.6. Adresa Poštanska adresa postrojenja koja se sastoji od broja zgrade, ulice, grada, poštanskog broja i države. 2.7. Geometrija Geografska širina i dužina (koordinate približne lokacije središta pogona) izražene u odnosu na referentni koordinatni sustav ETRS89 (2D)-EPSG:4258 zaokružene na pet decimalnih mjesta. 2.8. Vodno područje Šifra i/ili ime vodnog područja vodotoka. 2.9. Funkcija Aktivnosti koje se obavljaju u postrojenju. Funkcija je opisana aktivnostima koje se obavljaju u postrojenju izraženima pomoću oznaka NACE. 2.10. Aktivnosti iz Priloga I. Uredbi o E-PRTR-u Aktivnosti iz Priloga I. koje se obavljaju u postrojenju; navode se glavne i sve ostale aktivnosti. 2.11. Stanje Radno stanje pogona. 2.12. Obujam proizvodnje (7) (8) 2.13. Broj sati rada u godini (9) Neobavezno 2.14. Broj zaposlenika (10) Neobavezno 2.15. Internetske stranice Internetske stranice postrojenja ili matičnog poduzeća na kojima se nalazi izvješće o okolišu ili izjava u skladu sa sustavom EMAS za postrojenje ili matično poduzeće. 2.16. Primjedbe Sve ostale važne informacije. Neobavezno 3. Informacije o nadležnom tijelu europskog registra ispuštanja i prijenosa onečišćujućih tvari za postrojenje Vrsta Oblik 3.1. Naziv nadležnog tijela 3.2. Adresa nadležnog tijela Poštanska adresa koja se sastoji od broja zgrade, ulice, grada, poštanskog broja i države. 3.3. Adresa e-pošte nadležnog tijela 3.4. Broj telefona nadležnog tijela 4. Podaci ako je postrojenje obuhvaćeno E-PRTR-om dio „proizvodne lokacije” (11) ili se podudara s njom Vrsta Oblik 4.1. inspireId Jedinstvena identifikacijska oznaka proizvodne lokacije koja ispunjava zahtjeve Direktive 2007/2/EZ. 4.2. thematicId (12) Tematski identifikator objekta proizvodne lokacije. 4.3. Geometrija Geografska širina i dužina (koordinate približne lokacije središta proizvodne lokacije) izražene u odnosu na referentni koordinatni sustav ETRS89 (2D)-EPSG:4258 zaokružene na pet decimalnih mjesta. 4.4. Naziv proizvodne lokacije Službeni naziv, ime ili konvencionalni naziv proizvodne lokacije. B Tematske informacije 5. Podaci o ispuštanju u zrak – za svaku onečišćujuću tvar koja premašuje graničnu vrijednost iz Priloga II. Uredbi (EZ) br. 166/2006 Vrsta Oblik 5.1. Naziv onečišćujuće tvari U skladu s Prilogom II. Uredbi (EZ) br. 166/2006. 5.2. Ukupna masa ispuštanja Ukupna masa po onečišćujućoj tvari svih ispuštanja iz svih izvora u postrojenju (kg/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. 5.3. Masa ispuštanja pri incidentima Udio „ukupne mase ispuštanja” koji je ispušten pri incidentima (kg/god.). 6. Podaci o ispuštanju u vodu – za svaku onečišćujuću tvar koja premašuje graničnu vrijednost iz Priloga II. Uredbi (EZ) br. 166/2006 Vrsta Oblik 6.1. Naziv onečišćujuće tvari U skladu s Prilogom II. Uredbi (EZ) br. 166/2006. 6.2. Ukupna masa ispuštanja Ukupna masa po onečišćujućoj tvari svih ispuštanja iz svih izvora u postrojenju (kg/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. 6.3. Masa ispuštanja pri incidentima Udio „ukupne mase ispuštanja” koji je ispušten pri incidentima (kg/god.). 7. Podaci o ispuštanju u tlo – za svaku onečišćujuću tvar koja premašuje graničnu vrijednost iz Priloga II. Uredbi (EZ) br. 166/2006 Vrsta Oblik 7.1. Naziv onečišćujuće tvari U skladu s Prilogom II. Uredbi (EZ) br. 166/2006. 7.2. Ukupna masa ispuštanja Ukupna masa po onečišćujućoj tvari svih ispuštanja iz svih izvora u postrojenju (kg/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. 7.3. Masa ispuštanja pri incidentima Udio „ukupne mase ispuštanja” koji je ispušten pri incidentima (kg/god.). 8. Prijenos izvan mjesta nastanka u pročišćavanje otpadnih voda – za svaku onečišćujuću tvar koja premašuje graničnu vrijednost iz Priloga II. Uredbi (EZ) br. 166/2006 Vrsta Oblik 8.1. Naziv onečišćujuće tvari U skladu s Prilogom II. Uredbi (EZ) br. 166/2006. 8.2. Ukupna masa prijenosa Ukupna masa po onečišćujućoj tvari svih prijenosa iz postrojenja (kg/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. 9. Prijenos opasnog otpada izvan mjesta nastanka ako premašuje graničnu vrijednost iz članka 5. stavka 1. Uredbe (EZ) br. 166/2006 Vrsta Oblik 9.1. Unutar države za oporabu (R) Ukupna masa prijenosa (t/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. 9.2. Unutar države za zbrinjavanje (D) Ukupna masa prijenosa (t/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. 9.3. U druge zemlje za oporabu (R) Ukupna masa prijenosa (t/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. Naziv i adresa oporabitelja otpada. Adresa stvarnog mjesta za oporabu koje je primilo prijenos. 9.4. U druge zemlje za zbrinjavanje (D) Ukupna masa prijenosa (t/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. Naziv i adresa zbrinjavatelja otpada. Adresa stvarnog mjesta za zbrinjavanje koje je primilo prijenos. 10. Prijenos neopasnog otpada izvan mjesta nastanka ako premašuje graničnu vrijednost iz članka 5. stavka 1. Uredbe (EZ) br. 166/2006 Vrsta Oblik 10.1. Za oporabu (R) Ukupna masa prijenosa (t/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. 10.2. Za zbrinjavanje (D) Ukupna masa prijenosa (t/god.). Primijenjena metoda kvantifikacije: mjerenje (uz navođenje analitičke metode); izračun (uz navođenje metode); procjena. ( 1 ) Ovdje je riječ o „proizvodnom postrojenju” koje je u točki 8.2.1. Priloga IV. Uredbi Komisije (EU) br. 1253/2013 оd 21. listopada 2013. o izmjeni Uredbe (EU) br. 1089/2010 o provedbi Direktive 2007/2/EZ o međuoperativnosti skupova prostornih podataka i usluga u vezi s prostornim podacima (SL L 331, 10.12.2013., str. 1.) definirano kao „jedna ili više instalacija na istoj lokaciji kojom upravlja ista fizička ili pravna osoba, projektirana, izgrađena ili instalirana da služi određenim proizvodnim ili industrijskim svrhama, koja obuhvaća cijelu infrastrukturu, opremu i materijale” i koje je obuhvaćeno Uredbom (EZ) br. 166/2006. ( 2 ) Ako je postrojenje obuhvaćeno i Direktivom 2010/75/EU, pravna osnova za pružanje tih informacija je Provedbena odluka (EU) 2018/1135. ( 3 ) Direktiva 2007/2/EZ Europskog parlamenta i Vijeća od 14. ožujka 2007. o uspostavljanju infrastrukture za prostorne informacije u Europskoj zajednici (INSPIRE) (SL L 108, 25.4.2007., str. 1.). ( 4 ) Ovo polje ima vrijednost 0–1 u okviru sustava INSPIRE te stoga nije obvezno. ( 5 ) Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijama stakleničkih plinova unutar Zajednice i o izmjeni Direktive Vijeća 96/61/EZ (SL L 275, 25.10.2003., str. 32.). ( 6 ) Direktiva 2013/34/EU Europskog parlamenta i Vijeća od 26. lipnja 2013. o godišnjim financijskim izvještajima, konsolidiranim financijskim izvještajima i povezanim izvješćima za određene vrste poduzeća, o izmjeni Direktive 2006/43/EZ Europskog parlamenta i Vijeća i o stavljanju izvan snage direktiva Vijeća 78/660/EEZ i 83/349/EEZ (SL L 182, 29.6.2013., str. 19.). ►M1 ( 7 ) Neobavezno za izvještajne godine 2019., 2020., 2021. i 2022. Od izvještajne godine 2023. o proizvodnom se obujmu svakog postrojenja izvještava u skladu s pravilima utvrđenima u dijelu 2. ◄ ( 8 ) Ne dovodeći u pitanje mjerodavno pravo EU-a o javnom pristupu informacijama o okolišu, pojedinačne podatkovne točke neće biti objavljene u okviru E-PRTR-a. ( 9 ) Vidjeti prethodnu bilješku ►M1 br. 8 ◄ . ( 10 ) Vidjeti prethodnu bilješku ►M1 br. 8 ◄ . ( 11 ) Ovdje je riječ o „proizvodnoj lokaciji” koja je u točki 8.2.4. Priloga IV. Uredbi (EU) br. 1253/2013 definirana kao „zemlja na određenoj zemljopisnoj lokaciji na kojoj se nalazilo ili je namijenjena da se na njoj nalazi proizvodno postrojenje. To uključuje cjelokupnu infrastrukturu, opremu i materijale.” i koja je obuhvaćena Uredbom (EZ) br. 166/2006. ( 12 ) Ovo polje ima vrijednost 0–1 u okviru sustava INSPIRE.

▼M1

Dio 2.

Utvrđivanje jedinica i parametara o kojima države članice trebaju izvješćivati u polju 2.12. „Obujam proizvodnje”

1. Definicije

Za potrebe ovog dijela primjenjuju se sljedeće definicije:

(1) „tone proizvoda/izvađenog materijala” znači, ako nije drukčije navedeno, težina navedenog parametra, uključujući svaki inherentni sadržaj vlage u proizvodu ili izvađenom materijalu, ali isključujući ambalažu/spremnik proizvoda;

(2) „tone proizvoda kao ekvivalenta nafte” znači proizvodnja postrojenja izražena kao količina energije oslobođena izgaranjem jedne tone sirove nafte, pri čemu se smatra da je energetski sadržaj tone sirove nafte 42 gigadžula;

(3) „gigadžuli proizvedene korisne energije” znači energija koja je stvarno pretvorena u električnu ili toplinsku energiju, izražena u gigadžulima i isporučena u mrežu ili krajnjem korisniku;

(4) „tone ulaznog otpada” znači težina sveg otpada koji tijekom jedne kalendarske godine uđe u postrojenje i koji se dalje obrađuje u okviru definirane djelatnosti oporabe ili odlaganja koju obavlja isto postrojenje; to isključuje količine otpada koje se bez obrade prenesu u druga postrojenja;

(5) „kubični metri ulaznih otpadnih voda” znači količina vode koja ulazi u postupke pročišćavanja u relevantnom postrojenju za pročišćavanje otpadnih voda;

(6) „tone organskog otapala” znači težina ukupne količine otapala potrošenih u operacijama koje se provode unutar postrojenja;

(7) „tone upotrijebljene i/ili odstranjene boje” znači težina potrošene boje, najbolja procjena težine odstranjene boje ili, za aktivnosti bojenja i odstranjivanja boje u istom objektu, zbroj obiju;

(8) „broj uvjetnih grla (LSU)” znači stope konverzije iz Priloga II. Provedbenoj uredbi Komisije (EU) br. 808/2014 оd 17. srpnja 2014. o utvrđivanju pravila primjene Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) ( 1 ); uvjetna grla za životinje koje nisu izričito obuhvaćene tom uredbom trebala bi se temeljiti na znanstvenim dokazima, npr. tovni pilići 0,007 LSU, nojevi 0,350 LSU.

2. Opća pravila

(a) Ako nije drukčije navedeno, podaci o obujmu proizvodnje moraju obuhvaćati ukupni održivi output iz postrojenja i uključivati zbroj svih outputa tijekom godine koji se prodaju, pohranjuju na licu mjesta i upotrebljavaju na istom mjestu za daljnju obradu. Isključuje se zbroj outputa koji su pokvareni, odbijeni ili nisu u skladu sa specifikacijama.

(b) Polje za obujam proizvodnje (polje 2.12. u dijelu 1.) ima vrijednost „jedan ili više”. Izvješćivanje o obujmu proizvodnje mora obuhvaćati djelatnosti koje se obavljaju u postrojenju i koje su za to postrojenje prijavljene u EU-ovu registru industrijskih postrojenja ( 2 ). Izvješćivanje mora obuhvaćati barem jednu djelatnost.

(c) Ako je moguće, podaci o obujmu proizvodnje dostavljaju se u skladu s metodologijom Prodcom za nacionalne statistike o proizvodnji gotovih proizvoda i metodologijom utvrđenom u Uredbi (EU) 2019/2152 Europskog parlamenta i Vijeća. ( 3 )

(d) U polju 2.12. u dijelu 1. navode se sljedeći podaci: i. količina izražena u jedinici/parametru iz točke 3.; ii. napomene (neobvezno).

3. Jedinice i parametri







Djelatnost Jedinice/parametar 1. Energetski sektor 1.(a) Rafinerije mineralnih ulja i plina Tone proizvoda kao ekvivalenta nafte 1.(b) Postrojenja za uplinjavanje i ukapljivanje Tone proizvoda kao ekvivalenta nafte 1.(c) Termoelektrane i druga postrojenja za loženje Gigadžuli proizvedene korisne energije 1.(d) Koksare Tone proizvoda kao ekvivalenta nafte 1.(e) Postrojenja za obradu ugljena Tone proizvoda kao ekvivalenta nafte 1.(f) Postrojenja za proizvodnju ugljenih proizvoda i krutog bezdimnog goriva Tone proizvoda kao ekvivalenta nafte 2. Proizvodnja i prerada metala 2.(a) Postrojenja za pečenje ili sinteriranje metalne rude (uključujući sulfidnu rudu) Tone proizvoda 2.(b) Postrojenja za proizvodnju sirovog željeza ili čelika (primarno ili sekundarno taljenje), uključujući kontinuirano lijevanje Tone proizvoda 2.(c)(i) Postrojenja za preradu neobojenih metala: postrojenja za vruće valjanje Tone proizvoda 2.(c)(ii) Postrojenja za preradu neobojenih metala: kovačnice s čekićima Tone proizvoda 2.(c)(iii) Postrojenja za preradu neobojenih metala: nanošenje zaštitne prevlake od taljenog metala Tone proizvoda 2.(d) Ljevaonice neobojenih metala Tone proizvoda 2.(e)(i) Postrojenja: za proizvodnju neprerađenih obojenih metala iz rude, koncentrata ili sekundarnih sirovina putem metalurških, kemijskih ili elektrolitskih procesa Tone proizvoda 2.(e)(ii) Postrojenja: za taljenje, uključujući legiranje, obojenih metala, uključujući rekuperirane proizvode (rafiniranje, lijevanje u ljevaonicama itd.) Tone proizvoda 2.(f) Postrojenja za površinsku obradu metala i plastičnih materijala u kojima se koristi elektrolitski ili kemijski proces Tone tvari za površinsku obradu (ulazno) 3. Industrija minerala 3.(a) Podzemni rudnici i srodni postupci Tone izvađenog materijala 3.(b) Površinski kopovi i vađenje Tone izvađenog materijala 3.(c)(i) Postrojenja za proizvodnju: cementnog klinkera u rotacijskim pećima Tone proizvoda 3.(c)(ii) Postrojenja za proizvodnju: vapna u rotacijskim pećima Tone proizvoda 3.(c)(iii) Postrojenja za proizvodnju: cementnog klinkera ili vapna u drugim pećima Tone proizvoda 3.(d) Postrojenja za proizvodnju azbesta i proizvoda na bazi azbesta Tone proizvoda 3.(e) Postrojenja za proizvodnju stakla uključujući staklena vlakna Tone proizvoda 3.(f) Postrojenja za taljenje mineralnih tvari, uključujući proizvodnju mineralnih vlakana Tone proizvoda 3(g) Postrojenja za proizvodnju keramičkih proizvoda pečenjem, naročito crjepova, opeke, vatrostalne opeke, keramičkih pločica, fine keramike ili porculana Tone proizvoda 4. Kemijska industrija 4.(a)(i) Kemijska postrojenja za industrijsku proizvodnju osnovnih organskih kemikalija, kao što su: jednostavni ugljikovodici (linearni ili ciklički, zasićeni ili nezasićeni, alifatski ili aromatični) Tone proizvoda 4.(a)(ii) Kemijska postrojenja za industrijsku proizvodnju osnovnih organskih kemikalija, kao što su: ugljikovodici koji sadrže kisik, kao što su alkoholi, aldehidi, ketoni, karboksilne kiseline, esteri, acetati, eteri, peroksidi, epoksidne smole Tone proizvoda 4.(a)(iii) Kemijska postrojenja za industrijsku proizvodnju osnovnih organskih kemikalija, kao što su: ugljikovodici koji sadržavaju sumpor Tone proizvoda 4.(a)(iv) Kemijska postrojenja za industrijsku proizvodnju osnovnih organskih kemikalija, kao što su: ugljikovodici koji sadržavaju dušik, kao što su amini, amidi, spojevi dušika, nitro spojevi ili spojevi nitrata, nitrili, cijanati, izocijanati Tone proizvoda 4.(a)(v) Kemijska postrojenja za industrijsku proizvodnju osnovnih organskih kemikalija, kao što su: ugljikovodici koji sadržavaju fosfor Tone proizvoda 4.(a)(vi) Kemijska postrojenja za industrijsku proizvodnju osnovnih organskih kemikalija, kao što su: halogeni ugljikovodici Tone proizvoda 4.(a)(vii) Kemijska postrojenja za industrijsku proizvodnju osnovnih organskih kemikalija, kao što su: organometalni spojevi Tone proizvoda 4.(a)(viii) Kemijska postrojenja za industrijsku proizvodnju osnovnih organskih kemikalija, kao što su: osnovni plastični materijali (polimeri, sintetička vlakna i vlakna na bazi celuloze) Tone proizvoda 4.(a)(ix) Kemijska postrojenja za industrijsku proizvodnju osnovnih organskih kemikalija, kao što su: sintetičke gume Tone proizvoda 4.(a)(x) Kemijska postrojenja za industrijsku proizvodnju osnovnih organskih kemikalija, kao što su: bojila i pigmenti Tone proizvoda 4.(a)(x) Kemijska postrojenja za industrijsku proizvodnju osnovnih organskih kemikalija, kao što su: površinski aktivne tvari i surfaktanti Tone proizvoda 4.(b)(i) Kemijska postrojenja za industrijsku proizvodnju osnovnih anorganskih kemikalija, kao što su: plinovi, kao što su amonijak, klor ili klorovodik, fluor ili fluorovodik, ugljikovi oksidi, spojevi sumpora, dušikovi oksidi, vodik, sumporov dioksid, karbonil klorid Tone proizvoda 4.(b)(ii) Kemijska postrojenja za industrijsku proizvodnju osnovnih anorganskih kemikalija, kao što su: kiseline, kao što su kromna kiselina, fluorovodična kiselina, fosforna kiselina, dušična kiselina, klorovodična kiselina, sumporna kiselina, oleum, sumporaste kiseline Tone proizvoda 4.(b)(iii) Kemijska postrojenja za industrijsku proizvodnju osnovnih anorganskih kemikalija, kao što su: baze, kao što su amonijev hidroksid, kalijev hidroksid, natrijev hidroksid Tone proizvoda 4.(b)(iv) Kemijska postrojenja za industrijsku proizvodnju osnovnih anorganskih kemikalija, kao što su: soli, kao što su amonijev klorid, kalijev klorat, kalijev karbonat, natrijev karbonat, perborat, srebrni nitrat Tone proizvoda 4.(b)(v) Kemijska postrojenja za industrijsku proizvodnju osnovnih anorganskih kemikalija, kao što su: nemetali, metalni oksidi ili drugi anorganski spojevi kao što su kalcijev karbid, silicij, silicijev karbid Tone proizvoda 4.(c) Kemijska postrojenja za industrijsku proizvodnju gnojiva na bazi fosfora, dušika ili kalija (jednostavna ili složena gnojiva) Tone proizvoda 4.(d) Kemijska postrojenja za industrijsku proizvodnju osnovnih proizvoda za zaštitu bilja i biocida Tone proizvoda 4.(e) Postrojenja u kojima se za industrijsku proizvodnju osnovnih farmaceutskih proizvoda koristi kemijski ili biološki postupak Tone proizvoda 4.(f) Postrojenja za industrijsku proizvodnju eksploziva i pirotehničkih proizvoda Tone proizvoda 5. Upravljanje otpadom i otpadnim vodama 5.(a) Postrojenja za oporabu ili zbrinjavanje opasnog otpada Tone ulaznog otpada 5.(b) Postrojenja za spaljivanje neopasnog otpada obuhvaćenog područjem primjene Direktive 2000/76/EZ Europskog parlamenta i Vijeća od 4. prosinca 2000. o spaljivanju otpada Tone ulaznog otpada 5.(c) Postrojenja za zbrinjavanje neopasnog otpada Tone ulaznog otpada 5.(d) Odlagališta (osim odlagališta inertnog otpada i odlagališta koja su konačno zatvorena prije 16. srpnja 2001. ili za koja je istekla faza naknadnog održavanja koju zahtijevaju nadležna tijela u skladu s člankom 13. Direktive Vijeća 1999/31/EZ od 26. travnja 1999. o odlagalištima otpada) Tone ulaznog otpada 5.(e) Postrojenja za zbrinjavanje ili recikliranje strvina i životinjskog otpada Tone ulaznog otpada 5.(f) Uređaji za pročišćavanje komunalnih otpadnih voda Kubični metri ulaznih otpadnih voda 5.(g) Uređaji za pročišćavanje industrijskih otpadnih voda s neovisnim upravljanjem u kojima se obavlja jedna ili više djelatnosti iz ovog Priloga Kubični metri ulaznih otpadnih voda 6. Proizvodnja i prerada papira i drva 6.(a) Industrijska postrojenja za proizvodnju papirne kaše od drva ili sličnih vlaknastih materijala Tone proizvoda 6.(b) Industrijska postrojenja za proizvodnju papira i kartona i drugih primarnih drvnih proizvoda (primjerice iverica, furnira i šperploča) Tone proizvoda 6.(c) Industrijska postrojenja za kemijsku zaštitu drva i proizvoda od drva Tone proizvoda 7. Intenzivni uzgoj stoke i akvakultura 7.(a)(i) Postrojenja za intenzivni uzgoj peradi ili svinja: s 40 000 mjesta za perad Broj uvjetnih grla 7.(a)(ii) Postrojenja za intenzivni uzgoj peradi ili svinja: s 2 000 mjesta za tovne svinje (iznad 30 kg) Broj uvjetnih grla 7.(a)(iii) Postrojenja za intenzivni uzgoj peradi ili svinja: sa 750 mjesta za krmače Broj uvjetnih grla 7.(b) Intenzivna akvakultura Tone proizvoda 8. Životinjski i biljni proizvodi iz sektora hrane i pića 8.(a) Klaonice Tone proizvoda 8.(b)(i) Obrada i prerada namijenjena proizvodnji prehrambenih proizvoda i pića od: životinjskih sirovina (osim mlijeka) Tone proizvoda 8.(b)(ii) Obrada i prerada namijenjena proizvodnji prehrambenih proizvoda i pića od: biljnih sirovina Tone proizvoda 8.(c) Obrada i prerada mlijeka Tone proizvoda 9. Ostale djelatnosti 9.(a) Postrojenja za predobradu (npr. pranje, izbjeljivanje ili merceriziranje) ili bojenje vlakana ili tekstila Tone proizvoda 9.(b) Postrojenja za štavljenje kože i krzna Tone proizvoda 9.(c) Postrojenja za površinsku obradu tvari, predmeta ili proizvoda uporabom organskih otapala, posebice za apretiranje, tiskanje, premazivanje, odmašćivanje, prevlačenje vodonepropusnim slojem, zatvaranje površinskih pora, bojenje, čišćenje ili impregniranje Tone organskog otapala (ulazno) 9.(d) Postrojenja za proizvodnju ugljika (tvrdo pečenog ugljena) ili elektrografita spaljivanjem ili grafitizacijom Tone proizvoda 9.(e) Postrojenja za gradnju te bojenje ili odstranjivanje boje s brodova Tone upotrijebljene i/ili odstranjene boje